Veli Jože
<s>Veli Jože je književno djelo hrvatskog književnika Vladimira Nazora iz 1908. godine.</s>

<s>Glavni lik je hrabri i dobri div Jože, "jak kao bik, kuštrave glave",  koji živi u okolici istarskog gradića Motovuna.</s><s>Knjiga je nastala na temelju narodnih priča i folklornih motiva.</s><s>To je djelo po kojemu će se prepoznavati Nazorova proza, a koje je on sam smatrao neuspjelim.</s><s>Veli Jože postao je simbol hrvatske Istre, alegorijska slika nacionalne prošlosti, njezine muke i poniženja, ali i moći i snage kojom se stoljećima opirala odnarođivanju.</s>

<s>Veli Jože je i simbol velikoga i divovskog, pa je po njemu nazvana Plovna dizalica Veli Jože, najveća je i najsnažnija dizalica na Jadranu, dugo godina i na Sredozemlju, koja nije u upotrebi od 2004. godine.</s>

<s>Kratki sadržaj 
Oko grada Motovuna živio je kmet Jože divovskog izgleda.</s><s>Radio je najteže poslove za gospodu bez prigovora, dok ga mletački providur nije odveo lađom za Mletke.</s><s>Bura je potopila lađu, a Jože se spasio.</s><s>U lađi je poginuo div Galeat Ilija, koji je prije smrti savjetovao Joži, da bude slobodan čovjek.</s><s>Kada se vratio kući, pobjegao je s ostalim kmetovima na brdo, gdje su kasnije našli zlato.</s><s>Čak su im i gospodari došli pomagati, kako bi dobili dio zlata.</s><s>Prilikom dijeljenja posjeda, divovi su se posvađali zbog svoje pohlepe.</s><s>Jože je bio tužan, zbog nepravedne podjele pa se osvetio spalivši kolibu sa žitom.</s><s>Progonili su ga, a sklonište je našao kod Civette, koji je postao vođa kmetova i Joži dao najbolju zemlju.</s><s>U borbama je Jože ubio dva diva, vraćao se svom Motovunu, ali prije ulaska u grad, sjetio se Ilijinih riječi pa je odlučio biti slobodan čovjek,kao što mu je on rekao pa je napustio Civettu i Motovun i nije se vratio.</s>

<s>Izvori</s>

<s>Priče 1908.</s><s>Hrvatska književnost
Dječja književnost</s>

